ΛΟΓΟΤΕΧΝΙΚΟ ΚΕΙΜΕΝΟ. ΝΙΚΟΣ ΓΚΑΤΣΟΣ

Ο εφιάλτης της Περσεφόνης.

Ο Νίκος Γκάτσος στο ποίημα, περιγράφει την Ελευσίνα της αρχαιότητας, όπου κατά την τελετή των ομώνυμων μυστηρίων γιορτάζονταν ο αποχωρισμός της θεάς Δήμητρας από την κόρη της Περσεφόνη, που πήγαινε για ένα διάστημα στον κάτω κόσμο. Παράλληλα παρατηρεί και την Ελευσίνα του 1976 με τα εργοστάσια, το τσιμέντο και γενικά την βιομηχανική της ρυμοτομία.

Εκεί που φύτρωνε φλισκούνι κι άγρια μέντα

κι έβγαζε η γη το πρώτο της κυκλάμινο

τώρα χωριάτες παζαρεύουν τα τσιμέντα

και τα πουλιά πέφτουν νεκρά στην υψικάμινο.

Εκεί που σμίγανε τα χέρια τους οι μύστες

Ευλαβικά πριν μπουν στο θυσιαστήριο

Τώρα πετάνε τα’ αποτσίγαρα οι τουρίστες

Και το καινούργιο παν να δουν διϋλιστήριο.

Εκεί που η θάλασσα γινόταν ευλογία

κι ήταν ευχή του κάμπου τα βελάσματα

τώρα καμιόνια κουβαλάν στα ναυπηγεία

άδεια κορμιά σιδερικά παιδιά κι ελάσματα.

Κοιμήσου Περσεφόνη, στην αγκαλιά της γης

στου κόσμου το μπαλκόνι ποτέ μην ξαναβγείς.

1 Αφού λάβετε υπόψη σας και το εισαγωγικό σημείωμα να ερμηνεύσετε σε 60 λέξεις περίπου την τελευταία στροφή. ( 15 μονάδες).

2 Να βρείτε στο ποίημα στοιχεία μοντέρνας και παραδοσιακής ποίησης. (5 μονάδες).

3 « άδεια κορμιά». Τί μέρος του λόγου έχουμε στη φράση αυτή; Να αναλύσετε το νόημά της. ( 4 μονάδες).

4 «και τα πουλιά πέφτουν νεκρά στην υψικάμινο». Τί εκφραστικό μέσο έχουμε εδώ; Να το σχολιάσετε.(6 μονάδες).

5 Περιγράψτε με τη φαντασία σας σύμφωνα με το ποίημα την αρχαία Ελευσίνα (100-150 λέξεις). ( 20 μονάδες).